Simon Atengban Akunye

**Simon Atingban Akunye** (Ba da dʋa o nɛ 2 February 1954) ka o an Ghana pɔlitis nwɛɛd. O da paasnɛ Wadmaannib yikanɛ paasi anu la Fifth Parliament of the Fourth Republic of Ghana, zieni tis Pusiga constituency bɛ Upper east region sʋʋlim Ghana la.

## On siniŋ siem nɛ o sakur yɛla
Ba da dʋa Akunye nɛ yʋʋm tusir kɔbiswai nɛ pisnu nɛ anaasi nwadisa ayi la daba ayi daar (February 2, 1954). O yinɛ Pusiga bɛ Upper East Region, Ghana. O anɛ nimmaasim tʋntʋn/ nɛɛs. O da die o nɛɛs kasɛta gbaʋŋʋ yinɛ Nigeria. Nɛ da naamnɛ yʋʋm tusir, kɔbiswai nɛ pisnii nɛ anaasi la ni (1984). O mɛ lɛm mɔr Executive master's degree in Governance and Leadership dinɛ ka o die yi Ghana Institute of Management and Public Administration. O da die kasɛta gbaʋŋkaŋa nɛ yʋʋm tusa ayi nɛ anii la ni (2008).

## Tʋʋma
Akunye anɛ senior nursing officer bɛ Akunye Memorial Clinic.

## Pɔlitiks
Ba da vɔɔti Akunye yiga ka o keŋ wadmaannib yin lanɛ maasim tiig Naadɔɔg la, National Democratic Congress nɔba zug yʋʋm tusa ayi nɛ anaasi (2004) Ghana wʋsa vɔɔtʋgin la. O da lɛn di nya yʋʋm tusa ayi nɛ anii (2008) la ka di. Din nyaaŋ, o da li Maasim tiig Naadɔɔg, National Democratic Congress vɔɔtʋg la yʋʋm tusa ayi nɛ piinɛ ayuobʋ la ni (2016). On da li la ka gbane ye o keŋi o kɔnɔ kɔn yʋʋm tusa ayi nɛ piinɛ ayuobʋ (2016) Ghana wadmaanib vɔɔtʋg la, amaa ka da pʋ di Pusiga kʋk la ka Laadi Ayii Ayamba onɛ bɛ Maasim tiig Naadɔɔg la, National Democratic Congress di.

## Vɔɔtʋg
Ba da vɔɔti Akunye yiga ka o keŋ wadmaannib yin lanɛ maasim tiig Naadɔɔg la, National Democratic Congress nɔba zug yʋʋm tusa ayi nɛ anaasi (2004) Ghana wʋsa vɔɔtʋgin la.

O constituency da paasnɛ sʋʋlimnam awai (9) yi kʋgʋs piinɛ atan (13) banɛ ka Maasim Tiig Naadɔɔg la, National Democratic Congress da di vɔɔtkan ni Upper East Region sʋʋlim la. Maasim Tiig Naadɔɔg, National Democratic Congress da dinɛ kʋgda dinɛ kʋgʋs piswai nɛ anaasi (94) yi kʋgʋs kɔbisyi nɛ pistan pʋʋgin (230). O da paam vɔɔt tusa piinɛ ayi, kɔbiga nɛ piinɛ ayi (12,112) yi vɔɔt tusa piinɛ anii nɛ kɔbisyɔpɔi (18,700) pʋʋgin. Nɛ da zɛmnɛ pisyuobʋ nɛ anaasi duali anii kɔbiga pʋʋgin (64.8%) yi vɔɔt la wʋsa pʋʋgin. Ba da vɔɔt o ka bas Yahaya Seidu Awinaba onɛ an Wabʋg Naadɔɔg, New Patriotic Party nid. On da paamnɛ vɔɔt tusa ayuobʋ, kɔbisnu nɛ pisnii nɛ anii (6,588) yi vɔɔt la wʋsa pʋʋgin. Nɛ da zɛmnɛ pistan nɛ anu duali ayi kɔbiga pʋʋgin (35.2%) vɔɔt la wʋsa ni.

Yʋʋm tusa ayi nɛ anii la nii (2008), ba da lɛn gaŋ o ye o an wadmaani tis constituency kan yaas.O da dinɛ Maasim tiig Naadɔɔg National Democratic Congress nɔba zug di. O da paam vɔɔt tusa anii, kɔbisnii nɛ atan (8,803) yi vɔɔt tusa piinɛ anu, kɔbisyuobʋ nɛ pisnii nɛ anaasi (15,684) pʋʋgin. Nɛ anɛ pisnu nɛ ayuobʋ dual piinɛ atan kɔbiga pʋʋgin (56.13%). Ba da vɔɔt o ka basi Azongo Peter Tasiri onɛ bɛ Peoples' National Convention, Mohammed Imoro Asoko onɛ bɛ Wabʋg Naadɔɔg, New Patriotic Party nɛ Abugbila Daniel onɛ bɛ Anɔraʋg paati, Convention People's Party. Bama da paamnɛ kɔbistan nɛ piswai nɛ yinne (391), tusa anu nɛ pisi nɛ yinne (5,021) nɛ tusir yinne, kɔbisnaasi nɛ pisyuobʋ nɛ awai (1,469) nwɛnɛ ba yʋda la dɔl taaba siem la. Nɛɛnam da zɛmnɛ ayi dual pisnaasi nɛ awa kɔbiga pal pisnaasi nɛ awa kɔbiga pʋʋgin (2.49%), pistan nɛ ayi dual yiine kɔbiga pʋʋgin (32.01%) nɛ awai dual pistan nɛ ayɔpɔi kɔbiga pʋʋgin (9.37%) nwɛnɛ ba yʋda la dɔl taaba siem la.

## Mɛŋ bɛllim
O anɛ Catholic pʋʋsim nid ka mɔr pʋa nɛ biis anii.

## Gbanvɛɛnsa